CELEX: 32019R0680
Language: fi
Date: 2019-04-30 00:00:00
Title: Komission asetus (EU) 2019/680, annettu 30 päivänä huhtikuuta 2019, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta (ETA:n kannalta merkityksellinen teksti.)

2.5.2019   
               
               
                  FI
               
               
                  Euroopan unionin virallinen lehti
               
               
                  L 115/3
               
            
         KOMISSION ASETUS (EU) 2019/680,
         annettu 30 päivänä huhtikuuta 2019,
         kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 31 artiklan 2 kohdan,
         sekä katsoo seuraavaa:
         
                     (1)
                  
                  
                     Kuluttajien turvallisuutta käsittelevä tiedekomitea, jäljempänä ’SCCS’, totesi 30 päivänä heinäkuuta 2018 antamassa lausunnossaan (2), jäljempänä ’SCCS:n lausunto’, että fenyleenibis-difenyylitriatsiinia on turvallista käyttää aurinkosuojavalmisteissa ja muissa kosmeettisissa valmisteissa UV-suodattimena enintään viiden prosentin pitoisuutena ja että sen käyttö on turvallista vain iholle levitettävissä tuotteissa mutta ei tuotteissa, jotka voivat johtaa hengitysteitse tapahtuvaan altistumiseen.
                  
               
                     (2)
                  
                  
                     SCCS:n lausunnon perusteella ja tekniikan ja tieteen kehityksen huomioon ottamiseksi fenyleenibis-difenyylitriatsiinin käyttö UV-suodattimena kosmeettisissa valmisteissa olisi sallittava enintään viiden prosentin pitoisuutena, lukuun ottamatta valmisteita, jotka voivat aiheuttaa loppukäyttäjän keuhkojen altistumista hengitysteitse.
                  
               
                     (3)
                  
                  
                     Sen vuoksi asetuksen (EY) N:o 1223/2009 liitettä VI olisi muutettava.
                  
               
                     (4)
                  
                  
                     Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1223/2009 liite VI tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä huhtikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 342, 22.12.2009, s. 59.
         
            (2)  SCCS/1594/18.
      
      
         
            LIITE
            Lisätään asetuksen (EY) N:o 1223/2009 liitteeseen VI kohta seuraavasti:
            
               
                            
                        
                        
                           Aineiden tunnistaminen
                        
                        
                           Edellytykset
                        
                        
                            
                        
                     
                           Viitenumero
                        
                        
                           Kemiallinen nimi/INN/XAN
                        
                        
                           Ainesosien yleisten nimien luettelossa esiintyvä nimi
                        
                        
                           CAS-numero
                        
                        
                           EY-numero
                        
                        
                           Valmistetyyppi, kehon osat
                        
                        
                           Enimmäispitoisuus käyttövalmiissa valmisteessa
                        
                        
                           Muut
                        
                        
                           Käytön edellytysten ja varoitusten sanamuoto
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           ”31
                        
                        
                           3,3′-(1,4-Fenyleeni)bis(5,6-difenyyli-1,2,4-triatsiini)
                        
                        
                           Phenylene Bis-Diphenyltriazine
                        
                        
                           55514-22-2
                        
                        
                           700-823-1
                        
                        
                            
                        
                        
                           5 %
                        
                        
                           Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteitse.”